Jak 3

**Jak 3** on PlayStation 2:lle julkaistu kolmas osa Naughty Dogin tekemässä Jak and Daxter -tasohyppelypelisarjassa.

*Jak 3* ei tuo pelisarjaan niin suuria uudistuksia kuin *Jak II* aikanaan toi. Peli jatkaa samalla synkällä linjalla kuin kakkososa. Uutena tapahtumapaikkana on Sparguksen aavikkokaupunki ja Wasteland-aavikko. Aavikolla liikutaan maastoautoilla, jotka on yleensä myös aseistettu konekivääreillä tai pommeilla.

Kuten *Jak II:Renegadessa* mukana on myös räiskintää. Edeltäjästään poiketen *Jak 3*:sessa on jokaisesta neljästä aseesta kolme eri versiota, mikä nostaa vaihtoehtojen määrän kahteentoista. Esimerkiksi kiväärin toisessa versiossa on kimpoilevat luodit ja haulikon kolmas versio on kranaatinheitin.

*Jak 3* toimii viimeisenä osana alkuperäiselle *Jak*-trilogialle ja selventää myös itse Jakin alkuperää.

Peli julkaistiin vuonna 2012 PlayStation 3:lle ja PlayStation Vitalle osana **The Jak and Daxter Trilogy** -kokoelmaa.

Vuonna 2017 peli julkaistiin PlayStation 4:lle ladattavana PS2-klassikkona.

## Juoni

Tarina alkaa kun edellisestä osasta tuttu Haven City on muuttunut sotatantereeksi, kun kolme eri ryhmää taistelee sen hallitsemisesta. Haven Cityn Metal head -olioilta pelastanut Jak karkotetaan kaupungista Wasteland-aavikolle, koska häntä syytetään sodan syttymisestä. Aavikolla Sparguksen asukkaat löytävät kuolemaisillaan olevan Jakin, Daxterin ja edellisestä osasta tutun apina-papukaija, Peckerin, ja vievät kaupunkiinsa. Kaupungissa Jakin täytyy osallistua areenalla pidettäviin gladiaattoritaisteluihin saadakseen asua kaupungissa.

Taivaalta alkaa saapua ihmeellisiä Dark Maker -olioita, jotka olivat entisiä precursoreita, jotka olivat muuttuneet Dark Econ johdosta ja Haven City ja koko maailma ovat uhattuina. Jakin täytyy aloittaa jälleen taistelu. Jak 2 -pelissä kuolleeksi luultu Erol on palannut kyborgina ja hallitsee Krimzon Guard -vartiostoa ja on liittoutunut Dark Makerien kanssa ja käy sotaa Haven Cityä vastaan. Errol sai kyborgiruumiinsa vaihdossa Dark Makereilta. Myöhemmin Jak jatkaa matkaa kaivoksiin ja tapaa Count Vegerin joka tekee eräästä patsaasta hirviön.

Jak onnistuu voittamaan hirviön ja jatkaa matkaa kohti Haven Cityä jossa hän auttaa Tornia ja muita voittamaan Metal Headit. Välillä hän palaa Spargusiin tekemään tehtäviä. Lopulta hän kohtaa Errolin. Jak voittaa hänet ja Errol pakenee. Jak jahtaa häntä suorittaen tehtäviä matkallaan. Lopuksi hän tuhoaa pimeän aluksen ja Errol jättihämähäkkirobottinsa kanssa menee Wastelandille Jak perässään. Jak tuhoaa robotin jalat ja ampuu muutaman ammuksen robotin niskassa oleviin generaattoreihin jolloin Errol ja hänen robottinsa tuhoutuvat ja peli on läpäisty.

## Hahmot

Päähenkilö **Jak** ei ole juurikaan erilainen kuin Jak 2:ssa. Hänen hiuksensa vain leikataan introjakson jälkeen. Sama vaikutus Dark Jakiin. Jak 3:sessa Jak on 18-vuotias.

**Daxter**, Jakin apuri. Huumoria tuova saukkonäätä, joka istuu Jakin olkapäällä.

Apinan ja papukaijan risteytys **Pecker** on kuin Daxter: tosin he eivät voi sietää aina toisiaan. Hänkin eksyy Jakin ja Daxterin mukaan Wastelandin aavikolle. Kun sparguslaiset pelastavat kolmikon, Pecker päätyy Spargusin kuninkaan, Damasin neuvonantajaksi. Toimii edelleen sokean tietäjän Oninin tulkkina ja yrittää vältellä koko ajan vaaratilanteita, mutta paremmin kuin Daxter. Puhuu espanjalaisella aksentilla.

**Damas** on aavikkokaupunki Sparguksen johtaja. Hän vaikuttaa alussa kovin tunteettomalta, mutta myöhemmin paljastuukin, että hänellä oli pieni poika nimeltään Mar. Lopulta Jak osoittautuu Mariksi, mutta vasta Damasin kuollessa.

**Kleiver** on Sparguksen dyynimönkijäspesialisti. Hän on Jak 2:sta tutun Krew'n tavoin lihava ja epäystävällinen. Lisäksi hänkin haluaisi kovasti syödä Daxterin. Puhuu australialaisella aksentilla.

**Seem** on hiljainen munkki Wastelandin Vuoristotemppelistä. Hän povaa Jakille hirveää kohtaloa tämän sisällä vellovan raivon ja Dark Econ johdosta. Hän uskoo palvelevansa planeetan luoneita precursoreita () ja hän ja hänen munkkinsa omistavat elämänsä precursorien etsimiselle.

**Kreivi Veger** eli Haven Cityn Korkeimman Neuvoston johtaja on Jakin karkottamisen takana hänellä on kieroutuneita suunnitelmia Jakin varalle. Hän unelmoi kehittymisestä precursoriksi hallitakseen maailmankaikkeutta (mikä kylläkin toteutui, mutta siinä samalla paljastui että Precursorit olivatkin ottseleita ja muuttui itse ottseliksi). Hän oli Damasin pojan, Marin, (eli Jakin) sieppauksen takana, mutta myöhemmin Jak päätyi Undergroundin huostaan.

Jak ja Daxter yllätyivät kovasti kun tapasivat areenataistelussa vanhan ystävänsä **Sigin**. Sig on kylmänkestävä wastelandilainen, jonka lempipuuhiin kuuluu Jakin pelastaminen pulasta ja Metal Headien listiminen.

Kun Jak vihdoin pääsi takaisin Haven Cityyn, hän tapasi ensimmäisenä parhaat ystävänsä, kauniin **Keiran** ja viisaan **Samosin**. Vaikka he ovat Jakin vanhimmat ystävät, he eivät ole saaneet itselleen kovin suurta osaa Jak 3:ssa.

Yllätykset jatkuvat kun Jak ja Daxter tapaavat **Tornin**. Torn oli Jak 2:ssa yksi Underground-vastarintaliikkeen tärkeimmistä komentajista, eikä toimenkuva pahemmin Jak 3:ssa muuttunut.

**Ashelin**, sotilaskomentaja hänkin, on noussut Freedom Leaguen johtajaksi. Tämä uusi asema teki hänestä paljon kiinnostavamman Jakin silmissä ja siitäkös tämä kaunotar ilahtui. Hän nimittäin kilpaili jo Jak 2:ssa Jakin suosiosta Keiran kanssa.

Underground-sotilas **Tess** on päässyt valmistamaan aseita Krewin vanhalle ammuntaradalle, ja ties vaikka Jak ja Daxterkin saisivat pari luomusta käyttöönsä. Hän pyysi Precursoreita muuttamaan itsensä ottseliksi Daxterin takia.

**Errol**, entinen Krimzon Guard- komentaja on palannut kyborgina ja hän tehtailee Krimzon Guard-robotteja. Hän yrittää saada yhteyden Dark Makerien aluksen kanssa ja kutsua sen tuhoamaan planeetan.

Kuten Errolia, myös tiedemies **Vin**iä luultiin kuolleeksi. Vin on kuitenkin ladannut tietoisuutensa tietokoneelle ja on edelleen Haven Cityn voimalaitoksessa

### Peliympäristöt
**Spargus City**, aavikon keidas, jota astuttavat "unohdetut", eli Haven Cityn kadotettujen joukko, jotka Jakin tavoin karkotettiin ja jätettiin kuolemaan.

**Haven City**, sodan runtelema kaupunki, josta suurin osa on tuhoutunut sodassa. Oikea puoli on kuolonbottien hallinnassa, kun taas läntinen puoli ja rauniot ovat Metal headien hallinnassa. Pohjoisesta ja etelästä taistellaan yhä. Pohjoisessa on myös Freedom Leaguen päämaja.

## Ääninäyttelijät
Lähde:

## Lähteet

## Aiheesta muualla
* 
* 
* Pelin viralliset sivut
* J&D wiki http://fi.jakgames.wikia.com/wiki/Jak_ja_Daxter_wiki